Әл-Фараби атындағы Қазақ Ұлттық Университеті

Философия және саясаттану факультеті

Әлеуметтану және әлеуметтік жұмыс кафедрасы

**«Мамандандырылған мекемелерде әлеуметтік жұмыс»**

**ПӘНІ БОЙЫНША**

**ЕМТИХАН БАҒДАРЛАМАСЫ**

Кредит саны - 3

Алматы, 2021

**«Мамандандырылған мекемелерде әлеуметтік жұмыс» пәні бойынша**

БАҒДАРЛАМА

Кіріспе

Жазбаша емтихан - емтихан кестесі бойынша білім алушы автоматты түрде құрылатын емтихан билетінің сұрақтарына жауап толтыру арқылы Оqylyq онлайн-платформасында емтихан тапсырады. Емтихан тапсыруды прокторингтің автоматты жүйесі немесе проктор бақылайды. Прокторинг жүйесі емтихан уақытында студенттің браузердің қай қойындыда ашылып тұрғанын анықтайды және басқа бағдарламаға ауысқан немесе басқа қойынды ашылған жағдайда бұл туралы емтихан алушыға хабарлайды (студент тарапынан болған емтихан тапсыру тәртібін бұзылуы жөненінде мәлімет журналда мәтін түрінде сақталады).

Билеттер екі блок бойынша күрделілік дәрежесі бойынша бөлінген 30 сұрақтан автоматты түрде жасалады.

Бірінші блокқа ақпаратты қолдану және талдау біліктерін бағалайтын функционалдық құзыреттіліктің 15 сұрағы кіреді - бұл зерттеу саласы шеңберінде дәлелдерді қалыптастыру және негіздеу және проблемаларды шешу демонстрациясы арқылы өз білімі мен түсінігін қолдана білу (ең жоғары балл - 45);

Екінші блокқа ақпаратты синтездеу және бағалау білігін анықтайтын жүйелі құзыреттіліктің 15 сұрағы кіреді – бұл бекітулерді дәлелдеу, эссе, шығарма жазу және т.б. қабілеті (ең жоғары балл – 55).

Емтихан "Oqylyq" ресурсында өткізілген кезде:

Мұғалім сұрақтарды Univer-ге жүктейді, оның барлық білім беру топтары Универ жүйесінен шығарылғанын тексереді. Емтихан ашады, уақыт бойынша шектеу қояды (2 сұрақ үшін 2-3 сағат), емтиханның басталу және аяқталу күні мен уақытын белгілейді. Емтихан аяқталғаннан кейін оқытушы жеке кабинетте "емтихандар" бөлімінде студенттерден енгізілген жауаптарымен кері байланыс, сондай-ақ прокторинг деректерін ала алады. Сол бөлімде мұғалім әр студенттің жауаптарын бағалайды. Ұпайлар автоматты түрде универ ведомосына ауыстырылады.

Емтихан қарсаңында студенттер хабарландыру алады. Көрсетілген уақытта студент сайтта емтиханға қол жеткізе алады "app.oqylyk.kz". жіберілген логин мен пароль бойынша студент сайтқа кіріп, емтиханды таңдайды. Әрбір білім алушыға билетті құрастыру және шығару автоматты түрде жүргізіледі. Емтихан міндетті прокторингтен басталады: ноутбук немесе веб-камерасы бар компьютері қажет. Ол болмаған жағдайда смартфон камерасын, мысалы, "DroidCam client" қосымшасын пайдалануға болады. Емтихан аяқталғаннан кейін студент "Аяқтау" түймесін басады.

Бұдан әрі емтихан алушы белгілі бір пән бойынша қорытынды ведомость бетіне кіреді, "емтихандарды тексеру" функциясын пайдаланады. Тізімдемеге енгізілген студенттердің шифрланған тізімі көрсетіледі. Әр студенттің жанында билет сұрақтары мен мәтіндік жауап көрсетіледі. Емтихан алушы студенттің шифрланған жұмысын тексереді және баға қояды (0-ден 100 баллға дейін). Әрі қарай емтихан алушы емтихан парағын ашады және әр студентке емтихан бағаларын қояды.

Емтиханда берілетін оқу тақырыптардың мазмұны жұмыстың барлық түрлерін қамтиды: дәрістер мен семинарлар тақырыбы, сонымен қатар студенттің өзіндік жұмысна арналған тапсырмалар да енгізіледі.

Емтиханға дайындалу барысында оқуға ұсынылатын тақырыптар:

|  |
| --- |
| 1. Мамандандырылған мекемелерлдегі әлеуметтік жұмыстың рөлі мен басты мақсаттары |
| 2.Қазақстан Республикасындағы мамандандырылған мекемелердің түрлерін және олардың басты міндеттері. |
| 3. Білім беру саласындағы мамандырылған мекемелер |
|  4.Мамандандырылған мекемелердегі әлеуметтік көмектің тиімділік критерийлері. |
| 5. Өмірлік қиын жағдайда жүрген адамдарға арнаулы әлеуметтік қызметтер көрсетуді заңнамалық реттеу. |
| 6. Әлеуметтік көмек ұйымдарының әртүрлілігі: белгілі бір санатындағы азаматтарға көмек көрсетудің функциялары мен шарттары. |
| 7. Өмірлік қиын жағдайдағы кәмелетке толмағандарға қызмет көрсететін білім беру ұйымдарындағы әлеуметтік жұмыстың ерекшелігі. |
| 8. Мемлекеттік стандартқа сәйкес денсаулық сақтаудағы арнаулы әлеуметтік қызметтердің көлемі мен сапасына қойылатын талаптар. |
| 9. Паллиативті көмек ұйымдарындағы әлеуметтік жұмыс. |
| 10. Психикалық денсаулығы бұзылған адамдарды әлеуметтік сүйемелдеу. |
| 11. Халықты әлеуметтік қорғау саласында стационар және уақытша болу жағдайларында арнаулы әлеуметтік қызметтер көрсетудің ерекшелігі. |
| 12. Мүгедек адамдарға арналған ұйымдардағы әлеуметтік жұмыстың ерекшеліктері. |
| 13. Дағдарыс орталықтары мен баспаналардағы тұрмыстық зорлық-зомбылық құрбандарымен әлеуметтік жұмыс. |
| 14. Бас бостандығынан айыру орындарынан босатылған адамдармен әлеуметтік жұмыстың ерекшеліктері: әдістері, технологиялары, құралдары. |
| 15. Мамандандырылған мекемелердің контингентіне әлеуметтік көмектің тиімділігін арттыруды жобалау. |

## Бағалау критерийі:

|  |  |
| --- | --- |
| **Баға**  | **Критерии** |
| **Өте жақсы** | 1. Барлық теориялық сұрақтарға берілген жауаптар толыққанды;2. Тәжірибелік тапсырмалар толығымен шешілген;3. Ақпараттың логикалық кезектілігі сақтала отырып, сауатты жеткізілген;4. Шығармашылық қабілеттері айқын көрсете білген.  |
| **Жақсы**  | 1. Барлық теориялық сұрақтарға берілген жауаптар дұрыс, бірақ толыққанды емес, жауаптың жеткіліксіздігі байқалады; 2. Тәжірибелік тапсырма орындалған, алайда аздаған қателіктер бар; 3. Ақпараттың логикалық кезектілігі сақтала отырып, сауатты жеткізілген. |
| **Қанағаттанарлық**  | 1. Берілген теориялық сұрақтардың жауабы жалпы дұрыс, бірақ толық емес;
2. Тәжірибелік тапсырма толығымен орындалмаған;
3. Ақпарат берілген, бірақ логикалық кезектілік сақталмаған.
 |
| **Қанағаттанарлықсыз**  | 1. Теориялық сұрақтардың жауабы үлкен қателіктерге ие; 2. Тәжірибелік тапырмалар орындалмаған; 3.Жауапта грамматикалық, терминологиялфқ қателіктер бар, логикалық кезекшілік бұзылған.  |

**Ұсынылатын әдебиеттер:**

1. Ритцер Дж., Степницки Дж. Әлеуметтанулық теориялар.- Алматы: «Ұлттық аударма бюросы» қоғамдық қоры, Алматы 2018 ж.- 285 бет.
2. Бринкерхоф Д., Уэйтс Р., Ортега С. Әлеуметтану негіздері. 9-басылым. Алматы: Ұлттық аударма бюросы, 2018 ж. – 464 бет
3. Абдикерова Г. О. Әлеуметтану. – Алматы : Қазак университеті, 2015. – 192 б.
4. Абдирайымова Г. С. Жастар социологиясы. 2-басылым. – Алматы : Қазақ университеті, 2013. – 224 б.
5. Әбсаттаров Р., Дәкенов М. Әлеуметтану : оқу құралы. Алматы : Қарасай, 2014
6. Әлемдiк әлеуметтану антологиясы : [10 томдық]. Алматы : Қазақстан. (Мәдени мұра). 2007
7. «Әлеуметтану» электрондық оқу құралы. ПМУ, 2012
8. Жаназарова З. Ж. Отбасы социологиясы : оқу құралы. – Алматы : Қазақ университеті, 2013. – 240 б.
9. Биекенов К., Садырова М. Әлеуметтанудың түсiндiрме сөздiгi. Алматы : Сөздiк-Словарь, 2013
10. Биекенов К. У., Садырова М. С. Әлеуметтану. Ұғымдар мен балалар. – Алматы : «Эверо», 2014. – 400 б.
11. Әлеуметтану : Оксфорд сөздiгi. Алматы : Қазақстан, 2002